आंगनबाड़ी में घुसकर मां-बेटी ने किया कार्यकर्ता पर हमला
नाते को लेकर रंजिश, विरोध में थाने पर प्रदर्शन
भास्करसंवाददाता | भीलवाड़ा/पंडेर
पंडेरके आंगनबाड़ी केंद्र में शुक्रवार दोपहर आंगनबाड़ी कार्यकर्ताओं की बैठक में उस वक्त अफरा-तफरी मच गई जब मां-बेटी ने रंजिश को लेकर एक आंगनबाड़ी कार्यकर्ता पर धारदार हथियार से हमला कर दिया। घायल कार्यकर्ता को पंडेर के अस्पताल में भर्ती कराया जहां से भीलवाड़ा रैफर किया गया। विरोध में महिला कार्यकर्ताओं ने पंडेर थाने पर प्रदर्शन किया।
पंडेर पुलिस के अनुसार शुक्रवार सुबह आंगनबाड़ी केंद्र प्रथम पर महिला बाल विकास सेक्टर की मासिक बैठक महिला पर्यवेक्षक मंजु पारीक की अध्यक्षता में हो रही थी। इसमें बावड़ी, टीटोड़ी, गंधेर, पलासिया, रोपा पंडेर पंचायत क्षेत्र के केंद्रों से जुड़ीं 35-40 महिलाएं मौजूद थीं। इसी दौरान पंडेर निवासी लाड प|ी मदनलाल भाट उसकी बेटी सीमा पुत्री मदनलाल भाट पहुंची। दोनों ने माताजी का खेड़ा निवासी कार्यकर्ता प्रेमदेवी भाट पर धारदार हथियार से हमला कर दिया। प्रेमदेवी के सिर में गंभीर चोटें आईं तथा हाथ की दो अंगुलियां जख्मी हो गईं। एकल नारी शक्ति संगठन की राष्ट्रीय अध्यक्ष लालीदेवी धाकड़ की सूचना पर पंडेर थाना प्रभारी दुर्गालाल मीणा जाब्ते के साथ पहुंचे। उन्होंने बताया कि आंगनबाड़ी कार्यकर्ता पर मां-बेटी ने दांतली, कुल्हाड़ी, लकड़ी आदि से हमला किया। इधर, हमले से नाराज कार्यकर्ताओं ने बैठक का बहिष्कार कर दिया। ये पंडेर थाने पहुंचीं तथा प्रदर्शन करते हुए रिपोर्ट दी। पुलिस ने हमला राजकार्य में बाधा का मामला दर्ज किया।
यहहै विवाद का कारण
पंडेरथाने के दीवान गोपालसिंह के अनुसार नाता विवाह को लेकर दोनों में रंजिश थी। रंजिशवश हमले के डर से प्रेमदेवी सेक्टर बैठक में काफी समय से नहीं रही थीं। कुछ आंगनबाड़ी कार्यकर्ताओं ने बताया कि हमलावर मां-बेटी काफी समय से बैठकों के दौरान प्रेमदेवी की रैकी कर रही थीं।
प्रेमदेवीको इंसाफ नहीं तो करेंगे आंदोलन
एकलनारी शक्ति संगठन की राष्ट्रीय अध्यक्ष लालीदेवी धाकड़ ने मीटिंग हॉल में कार्यकर्ता पर जानलेवा हमले की निंदा की। उन्होंने कहा कि अगर कार्यकर्ता को इंसाफ नहीं मिला तो मामले को जयपुर तक लेकर जाएंगे। बैठक महिला बाल विकास परियोजना के आदेशानुसार हो रही थी।
जहाजपुरथानाधिकारी को सौंपी मामले की जांच
पंडेरथाने के सहायक उप निरीक्षक दुर्गालाल मीणा के अनुसार आंगनबाड़ी कार्यकर्ता द्वारा दी गई रिपोर्ट के आधार पर राजकार्य मे बाधा पहुंचाने का मामला दर्ज किया है। जांच जहाजपुर थानाधिकारी नेमीचंद चौधरी कर रहे है।
अस्पताल में भर्ती कार्यकर्ता प्रेमदेवी।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva